கேள்வி: ராகுல் போஸ் - துவக்கால வாழ்க்கையும், கல்வியும் பற்றி தகவல் சொல்.
பதில்: ரூபன் என்ற தந்தைக்கும், குமுத் போசு என்ற தாய்க்கும் 1967, யூலை, 27 அன்று ராகுல் போஸ் பிறந்தார். இவரின் தந்தை வங்காளிகள், இவரின் தாயார் ஓரளவு பஞ்சாபி மக்கள் ஓரளவு மராத்தியர். இவரது தாய்வழி தாத்தா லெப்டினன்ட் ஜெனரல் எஸ்பிபி தோரட் ஆவார். போஸ் தன் ஆறு வயதில், பள்ளி நாடகமான ''டாம், தி பைப்பர் சன்'' என்ற நாடகத்தில் முக்கியக் கதாபாத்திரத்தில் முதன் முதலில் நடித்தார். இவரது குழந்தைப் பருவத்தில் இவரின் தாயார் இவருக்கு குத்துச்சண்டை, ரக்பி ஆகிய விளையாட்டுகளை அறிமுகப்படுத்தினார். அதன் பிறகு, இவர் விளையாட்டில் ஆர்வம் காட்டினார். இவர் துடுப்பாட்டத்தையும் விளையாடியுள்ளார், மேலும் முன்னாள் இந்திய துடுப்பாட்ட வீரர் மன்சூர் அலி கான் பட்டோடியிடம் பயிற்சி பெற்றார். இவர் மும்பை உள்ள ''கதீட்ரல் மற்றும் ஜான் கானன்'' பள்ளியின் முன்னாள் மாணவராவார். பல அமெரிக்க பல்கலைக்கழகங்களின் நிராகரிப்புக்குப் பிறகு, போஸ் மும்பையின் ''சைடன்ஹாம் கல்லூரி''யில் சேர்ந்தார். கல்லூரியில் படிக்கும் போது கல்லூரியின் ரக்பி அணியில் விளையாடினார். மேலும் மேற்கு இந்திய வாகையர் போட்டியில் போட்டியிட்டு, குத்துச்சண்டையில் வெள்ளிப் பதக்கம் வென்றார். 1987 இல் இவரின் தாயார் இறந்த பிறகு, போஸ் ரெடிஃபியூஷனில் நகல் எழுத்தாளராகப் பணியாற்றத் தொடங்கினார். பின்னர் விளம்பரப் படைப்பு இயக்குநராகப் பதவி உயர்வு பெற்றார். தனது முதல் படமான ''இங்லிஷ், ஆகஸ்ட்'' வெளியான பிறகு, போஸ் முழுநேர நடிகராவதற்காக தன் வேலையை விட்டுவிட்டார்.
கேள்வி: ராகுல் போஸ் - விளையாட்டு வாழ்க்கை என்பது என்ன?
பதில்: படிமம்:Rahul_Bose_with_rugby_ball.jpg 1998 ஆம் ஆண்டில், ஆசிய ரக்பி கால்பந்து சங்க வகையர் என்ற பன்னாட்டு போட்டியில் விளையாடிய முதல் இந்திய தேசிய ரக்பி அணியில் போஸ் இடம் பெற்றார். இவர் ஸ்க்ரம்-ஹாஃப் மற்றும் வலது-விங்கர் நிலைகள் இரண்டிலும் விளையாடியுள்ளார். ''டெய்லி நியூஸ் & அனாலிசிசுக்கு'' அளித்த செவ்வியில், 2009 பருவத்தில் அணிக்குத் திரும்பப் போவதில்லை என்று போஸ் அறிவித்தார்.
கேள்வி: ராகுல் போஸ் - செயற்பாடு குறித்து விரிவாக சொல்லுங்கள்.
பதில்: 2004 ஆம் ஆண்டு ஏற்பட்ட 2004 இந்தியப் பெருங்கடல் நிலநடுக்கமும் ஆழிப்பேரலையும் பிறகு அந்தமான் தீவுகள் மற்றும் நிக்கோபார் தீவுகள் நிவாரணப் பணிகளில் போஸ் உதவினார். அந்தப் பணியின் விளைவாக, போஸ் தனது அரசு சார்பற்ற அமைப்பு ''தி பவுண்டேஷன்'' மூலம் அந்தமான் மற்றும் நிக்கோபார் உதவித்தொகைத் திட்டத்தைத் தொடங்கினார். இந்த புலமைப்பரிசில் திட்டம் அந்தமான் தீவுகள் மற்றும் நிக்கோபார் தீவுகள் சேர்ந்த வறிய குழந்தைகளின் கல்விக்கு உதவுகிறது. போஸ், இந்தியாவுக்கு கற்றுக்கொடுங்கள், அக்சரா சென்டர், பிரேக்த்ரூ, சிட்டிசன்ஸ் ஃபார் ஜஸ்டிஸ் அண்ட் பீஸ் மற்றும் ஸ்பாஸ்டிக்ஸ் சொசைட்டி ஆஃப் இந்தியா போன்ற பல தொண்டு நிறுவனங்களுடன் தொடர்புகொண்டவராக உள்ளார். கல்வியில் சமத்துவமின்மை நிலவுவதை ஒழிப்பதற்கான 'இந்தியாவுக்கு கற்றுக்கொடுங்கள்' இயக்கத்துடன் இவர் நெருங்கிய தொடர்பில் இருக்கிறார். மேலும் இவர் 51 மும்பை தொண்டு நிறுவனங்கள் மற்றும் அரசு சாரா அமைப்புகளுக்கான ஒரு குடை அமைப்பான தி குரூப் ஆஃப் குரூப்ஸின் நிறுவனராகவும் தலைவராகவும் உள்ளார். இவர் சர்தார் சரோவர் அணை கட்டுமானத்தை நிறுத்துவதற்காக செயலுபடும் ''நர்மதா பச்சாவ் அந்தோலன்'' அமைப்புக்கு ஆதரவாக குரல் கொடுப்பவராக உள்ளார். போஸ் ஆக்சுபோர்டு பல்கலைக்கழகம் 2004 உலக இளைஞர் அமைதி உச்சி மாநாட்டிலும் பாலினச் சமனிலை மற்றும் மனித உரிமைகள் குறித்து உரையாற்றினார். 2009 ஆம் ஆண்டில், இவர் காலநிலை நடவடிக்கை வலையமைப்பின் ஆதரவின் கீழ் காலநிலை மாற்றம் குறித்து உரையாற்ற கனடாவுக்கு சுற்றுப்பயணம் மேற்கொண்டார். மேலும் ஐக்கிய நாடுகள் பருவநிலை மாற்றம் மாநாடு 2009 எதிர்ப்பாளர்களுடன் இணைந்து ஆர்ப்பாட்டத்தில் ஈடுபட்டார். 2011 ஆம் ஆண்டில், 2011 சிக்கிம் நிலநடுக்கம் பாதிக்கப்பட்டவர்களுக்கு நிதி திரட்டுவதற்காக பாய்ச்சங் பூட்டியாவுடன் இணைந்து பணியாற்றினார். பிப்ரவரி 17, 2013 அன்று வங்கதேசபி.ஆர்.ஏ.சி பல்கலைக்கழகத்தின் 8வது பட்டமளிப்பு விழாவில், போஸ் பட்டமளிப்பு உரையை நிகழ்த்தினார்.
கேள்வி: ராகுல் போஸ் - தனிப்பட்ட வாழ்க்கை பற்றி நீங்கள் என்ன அறிந்துள்ளீர்கள்?
பதில்: போசுக்கு அனுராதா என்ற ஒரு அக்காள் உள்ளார், அவர் மிட் டே உரிமையாளரும் இயக்குநருமான தாரிக் அன்சாரியை மணந்துள்ளார். ''எவ்ரிபடி சேஸ் ஐ ஆம் ஃபைன்!'' படத்தில் அவர் ஒரு சிறப்பு வேடத்தில் நடித்தார். (2001). போஸ் திருமணம் செய்துகொள்ளவில்லை.